BEC-TIPH-TIDLOR เข้า MSCI รอบใหม่! ลุ้นวิ่งคึกรับเม็ดเงินไหลเข้า
MSCI ประกาศรายชื่อหุ้นชุดใหม่ถูกปรับเข้า MSCI Global Small Cap Indexes คือ BEC, TIPH, TIDLOR ส่วนหุ้นถูกถอดออกคือ TKN  ส่วนดัชนี MSCI Global Standard  ไม่มีการเข้า-ออก  อีกทั้ง MSCI Thailand ถูกลดน้ำหนักลง -0.02% สู่ 1.64% คิดเป็นแรงขาย -73 ล้านเหรียญฯ
MSCI ประกาศรายชื่อหุ้นชุดใหม่ถูกปรับเข้า MSCI Global Small Cap Indexes คือ BEC, TIPH, TIDLOR ส่วนหุ้นถูกถอดออกคือ TKN    
12 พ.ย. 2564

บริษัท หลักทรัพย์ โนมูระ พัฒนสิน จำกัด (มหาชน) ระบุว่า เมื่อวันที่ (12 พ.ย.64) MSCI Rebalance ได้มีการประกาศหุ้นไทยเข้า-ออกรอบใหม่ หลังจากที่ทาง MSCI Rebalance ประกาศรายชื่อหุ้นชุดใหม่แล้ว และคำนวณทั้งหมดจะมีผล 30 พ.ย.นี้ แล้วจะมีผลบังคับใช้ในวันที่ 1 ธ.ค. 2564
สำหรับหุ้นที่จะถูกปรับเข้า MSCI Global Small Cap Indexes ได้แก่ BEC, TIPH, TIDLOR ส่วนหุ้นถูกถอดออกคือ TKN  
ขณะที่ดัชนี MSCI Global Standard  ไม่มีการเข้า-ออก
อย่างไรก็ดี MSCI EM ASIA  ให้น้ำหนักการลงทุนเพิ่มขึ้น 0.19% สู่ 78.65% ใน MSCI EM
นอกจากนี้ประเทศที่ถูกเพิ่มน้ำหนักมี 4 ประเทศ ได้แก่ เกาหลีใต้ (เพิ่มขึ้น 484 ล้านเหรียญฯ), อินเดีย ( เพิ่มขึ้น 469 ล้านเหรียญฯ), ฟิลิปปินส์ (เพิ่มขึ้น 111ล้านเหรียญฯ) และมาเลเซีย (เพิ่มขึ้น 64 ล้านเหรียญฯ)
ส่วนประเทศที่ถูกลดน้ำหนักมี 5 ประเทศ ได้แก่ ไต้หวัน (ลดลง 255 ล้านเหรียญฯ), ไทย (ลดลง 73.3ล้านเหรียญฯ), อินโดนีเซีย(ลดลง 59 ล้านเหรียญฯ), ปากีสถาน (ลดลง 58 ล้านเหรียญฯ) และจีน (ลดลง 25 ล้านเหรียญฯ)
ทั้งนี้ MSCI Thailand ถูกลดน้ำหนักลง -0.02% สู่ 1.64% คิดเป็นแรงขาย -73 ล้านเหรียญฯ
ด้าน MSCI Global Standard Index ของไทยไม่มีหุ้นเข้า/ออกใหม่ (แต่มุมมองกลยุทธ์ มองเป็นบวกต่อ BAM &amp; RATCH คาดว่าจะฟื้นตัววันนี้ หลังพลิกไม่หลุด)
สำหรับหุ้นที่ถูกลดน้ำหนัก ได้แก่  CPALL, PTT, SCC, AOT, BDMS, ADVANC, PTTEP, PTTGC, DELTA, GULF ถูกลดตัวละ  -6.4 ล้านเหรียญฯ ถึง  -2ล้านเหรียญฯ
 